text: Skoleelever brugte søndagen på at se valg
  24 september 2017 kl. 19.57
  9. klasser fra Løgumkloster Skole brugte søndagen i skole i anledning af det tyske valg.
  Eleverne på 9.årgang på Løgumkloster Skole havde i dag mødepligt i søndagsskole. Det eneste emne på skemaet var valget i Tyskland.
  I to uger har eleverne lært om valget i samfundsfagstimerne og i tysktimerne. 
  - Eleverne har taget godt i mod temaet. Vi har været i Berlin, og generelt har vi beskæftiget os meget med det tyske valg, siger Lilian Jensen, der er lærer på Løgumkoster Skole.
  Dagen bød for eleverne på oplæg om det tyske valg, de lavede klassisk tysk mad, og så fulgte de selvfølgelig med i valgets gang på storskærm.
  Eleverne har fået fri mandag, nu hvor de brugte søndagen i skole.
  